  Анжелика Тихонова корреспондент 15-тӥ куартолэзе дунне вылын Семьялэсь калыккуспо нуналзэ пусъё. Со азьын Удмуртстат элькунамы семьяен герӟаськем лыдпусъёсты шараяз. Шаерамы статистикая шоро-куспо семьяе анай, атай но одӥг быдэ вуымтэ нылпи пыро 2020-тӥ арын Удмуртиын 14 сюрс 454 пиналъёс вордӥськизы. Ньыль пӧлысь куинез - кусыпъёссэс катэм юнматэм семьяосын. «Демография» йӧскалык ӵектос улсын ныло-пиё семьяослы мерлыко юрттэт сётонлы луыса кыкетӥ но со бӧрсьы нылпи вайисьёслэн лыдзы йылэ. 2020-тӥ арын кыкетӥ пиналзэс 5 сюрс 334 нылкышноос вордӥзы, куинетӥзэ – 3 сюрс 105 кышномуртъёс, ньылетӥзэ но со бӧрсьы нылпизэс – 1 сюрс 90 анайёс вайизы. Семья кылдытон сярысь верано ке, 2020-тӥ арын кусыпъёссэс 6 сюрс 290 кузъёс юнматӥзы, но со вакытэ ик 5 сюрс 147 семьяос сӧриськизы. Куинь ньыльмосаз люкиськем семьяосын огъя нылпиоссы ӧвӧл, 15 процентаз – одӥг нылпизы, 10 процентаз – кык но солэсь трос нылпиен. 2021-тӥ арын нырысетӥ кварталэ Удмуртиын 1 сюрс 452 семьяос кылдӥзы, 3 сюрс 593 нылпиос вордӥськизы. 1 сюрс 2239 кузпалъёс люкиськизы. Тодэ вайытом, 2021-тӥ арын нырысетӥ кварталэ Ижкарын 1 сюрс 800-лэсь трос нуныос вордӥськизы.  Тегъёс: Мерлык Ижкар Удмуртстат нылпиос Удмуртия семья  